Document ID: /roh_data/filtered/swiss_laws_in_ROHinterleaved.jsonl.gz/26452

This text was translated from DE into Rumantsch Grischun.

Schutzdienstleistenden werden bei der Berechnung der Wehrpflichtersatzabgabe nach dem Bundesgesetz vom 12. Juni 1959 über die Wehrpflichtersatzabgabe sämtliche im Rahmen ihrer Schutzdienstpflicht geleisteten Schutzdiensttage angerechnet, die besoldet sind. SR 661

Per calcular la taxa d’exemziun tenor la Lescha federala dals 12 da zercladur 1959 davart la taxa d’exemziun dal servetsch militar vegnan mess a quint a las persunas che fan servetsch da protecziun civila tut ils dis da servetsch da protecziun civila ch’ellas han prestà en il rom da lur obligaziun da far servetsch da protecziun civila, per ils quals vegn pajà in sold. SR 661